8 באוגוסט, 2019

|  |
| --- |
| **מידע פסיכולוגי סודי**  מסמך זה מפרט את תוצאות ההערכה הפסיכולוגית שנערכה באמצעות מבחנים פסיכולוגים יחד עם תצפיות קליניות. דו"ח זה נערך למטרות קליניות ואינו מיועד לשימוש רפואי- משפטי. |

**הנידון: אדם גולדפיין (ת.ל: 10/08/2004)**

אדם הוא נער בן 14, אשר בתחילה אובחן עם הפרעת קשב וריכוז (ADHD), בשנת 2010. הוא הראה התנהגות מאתגרת ואימפולסיבית. בנובמבר 2015, הוא עבר הערכה מחודשת על ידי ד"ר קארין פרודמן ואובחן עם הפרעה על הספקטרום האוטיסטי (ASD)- רמה 2. אדם לומד כיום בבית ספר ע"ש ג'וסף ורגה, בית ספר לחינוך מיוחד המתמחה באוטיזם, ברנדוויק ניו סאות' ויילס.

אדם ממשיך להציג קשיים חברתיים ממושכים, הוא עשוי לא לענות כאשר אנשים פונים אליו, מתקשה לראות את הסיטואציה מנקודת מבטו של האחר (קשיים עם תאוריה של התודעה- Theory of mind), מעדיף מבוגרים ובעל חיים על פני בני גילו, יש לו יכולות אינטגרציה מילוליות ובלתי מילוליות נמוכות ותחומי עניין מצומצמים. נראה שיש לאדם כישורי חשיבה כמותית ואוריינות טובים ומדווח שהוא משתתף ברצון בפעילויות הכיתה. עם זאת, אדם מוסח בקלות וזקוק לרוב להכוונה של אחד על אחד מהמורה שלו ועידוד בשביל להתמיד ולהשלים את המטלות. הקשיים החברתיים שלו והיעדר כישורי ויסות עצמי משפיעים אנושות על משפחתו, שכן אדם נאבק בכדי להישאר רגוע ולציית לנורמות ולציפיות החברתיות במסגרות שונות. אדם רוצה שדברים יעשו בדרך שלו ועשוי להתווכח ולהיות תוקפני כלפי הוריו ואחותו. אדם מתקשה לשים לב לרמזים חברתיים וקונטקסטואליים ועשוי להיות ממוקד בסיבות לכך שהמצב לא הוגן כלפיו. הוא מתקשה לפרש את הכוונות והתפקידים של אנשים אחרים במסגרות ובמצבים ספציפיים. הוויסות הרגשי של אדם תלוי מאוד בתמיכתם של הוריו ושל בית הספר הנוכחי ובשליטתו בסוגי הפעילויות בהן הוא עוסק.

לפי דעתי המקצועית, אדם ממשיך לעמוד בקריטריונים של האבחון הנוכחי לפי DSM-5 עבור הפרעה על הספקטרום האוטיסטי:

קריטריון A- ליקויים ממושכים בתקשורת החברתית ובאינטראקציה החברתית במגוון הקשרים:

1. ליקויים בהדדיות חברתית-רגשית ובתקשורת החברתית
2. ליקויים בהתנהגויות תקשורתיות בלתי מילוליות לצרכי אינטראקציה חברתית
3. ליקויים בפיתוח, שימור ובהבנה של קשרים חברתיים

למרות שאדם הוא נער דברן, הוא בעיקר משתתף בשיחות בנושאים שמעניינים אותו והוא מאוד בררני באנשים איתם משוחח. השיחות אינן הדדיות, מכוון שהוא נוטה להתמקד בנושאים שמעניינים אותו. הוא מציג גם קשר עין חולף וקשיים בכישוריו הפרגמטיים. נדרשת תמיכה משמעותית עבור יכולתו להשתתף באינטראקציה חברתית, מכוון שהוא עשוי לשאול שאלות או להעיר הערות לא הולמות כלפי הצוות ובני גילו.

קריטריון B. דפוסי התנהגות, עניין או פעילות מוגבלים וחזרתיים:

1. תנועות מוטוריות, שימוש בחפצים או דיבור שהוא סטראוטיפי או חזרתי (למשל, לאדם יש היסטוריה של חזרה על דיאלוגים בסרטים).
2. התעקשות על אותו הדבר, הצמדות מוגזמת לרוטינות, או דפוסי התנהגות מילוליות או בלתי מילוליות בעלי אופי טקסי (אדם מציג חשיבה נוקשה של 'שחור או לבן' ואם לפעמים משהו עולו במוחו הוא נשאר ממוקד בו מאוד עד שהוא מצליח להשתלט על זה).
3. תחומי עניין מוגבלים ומקובעים מאוד שהם חריגים באינטנסיביות או במיקוד שלהם (לאדם יש עניין ספציפי בבעלי חיים כמו גם בכסף ובדרכים של עשיית כסף).

אדם מציג גם קשיים משמעותיים בעיבוד של גירויים חושיים בהקשר של קשיים בוויסות העצמי המפריעים למצב רוחו.

אבחות נוכחיות לפי ה DSM-5:

* 299.00 (F84.0) הפרעה על הספקטרום האוטיסטי עם לקות שפתית
* רמה 2- "נדרשת תמיכה משמעותית" עבור תקשורת חברתית
* רמה 2- "נדרשת תמיכה משמעותית" עבור התנהגויות מוגבלות וחזרתיות

אדם מציג התנהגויות מתנגדות- קושי לעקוב אחר הוראות מכיוון שהוא עשוי לעקוב אחר קו מחשבותיו ועשוי לרצות לעשות רק את מה שהוא רוצה לעשות. הוא מוקסם מכוח ונראה שהוא פיתח אובססיה לכסף ולדרכים של עשיית כסף, כמו כן, יש לו רצון אמיתי לעזור לאחרים להרוויח כסף (אדם עשוי להסתכל מתחת לדלפק בחנות ולחפש אחר מטבעות שאנשים איבדו, הוא יכול לשאול אנשים כמה הם הרוויחו או להיות יצירתי בנוגע לדרכים של עשיית כסף. נראה שהוא מאוד מחובר לרעיונות בנושא כסף וחיסכון, השגת הנחות, והסקת מסקנות בנוגע למקצועות שונים שאולי לא בעלי ערך מבחינת הכנסה לפי הסטנדרטים שלו). התעניינות זו היא גבוהה בעוצמתה, יוצאת דופן לגילו והפכה לעיסוק.

התלמיד מציג תכונות אישיות שזקוקות לניתור, מכיוון: שיכולות להיות לו דרישות לא הגיוניות, שהוא לא מסוגל לנהל משא ומתן, שמוצג כווכחן ושהוא רוצה שיקשיבו לו אך לא מקשיב לאחרים ומתרץ זאת כל הזמן.

מצד שני, אדם יכול להיות בן אדם מקסים שמתעניין בניגון בסקסופון והוכיח שהוא מוכשר בכך. יש לו ידע רב על דגים וכלבים, הוא מסוגל לדבר עליהם לאורך זמן ולהציג עובדות שונות שלמד. אדם הוא גם נער אתלטי, ספורטיבי שנהנה מפעילויות בחוץ.

אני ממליץ על עדכון לגבי יכולותיו הקוגניטיביות בכדי שנוכל להבין טוב יותר את הפרופיל הלימודי שלו ולפיכך להתאים את הלמידה אליו. אדם מסוגל להיות ידידותי, לקיים אינטראקציות עם צוות בית הספר וליהנות מזה מדי פעם. לאדם יש את משפחתו כעמוד תווך בחייו והם תומכים בו.

המלצתי היא שאדם ימשיך להיפגש עם פסיכולוגי קליני בכדי שיתמוך בו לקבלת הבנה רחבה יותר לגבי עמדותיהם של אחרים ולשיפור כישוריו החברתיים, תוך שהוא מפתח את תחושת העצמי ואת הבנתו באבחנה שיש לו.

בית הספר ימשיך לעבוד בשיתוף פעולה יחד עם המשפחה ועם הצוות הרפואי.

אנא אל תהססו ליצור עימי קשר במקרה ויש לכם שאלות נוספות.

בקרב לב,

סופיה נבס,

פסיכולוגית קלינית, חברה באגודת הפסיכולוגיה האוסטרלית (MAPS)

פסיכולוגית,

[Sofia.coelhodasneves@gmail.com](mailto:Sofia.coelhodasneves@gmail.com)